Famosus
Famosus, sive lux, est homo insignis, quasi lumen firmamenti socialis, cuius personalitas, late cognita, populum aliquantulum in quotidianis nuntiorum mediis fascinat et movet. Vox saepe est synonymum divitiarum vires attrahendi significans, usitate hominis cui sunt "fama et fortuna" vel eminentia in certo campo, a populo facillime recognitus. Varii cursus intra campos artium athleticarum et oblectamenti generaliter cum statu famosi consociantur. Hi campi homines eminentes gignunt. Homines, quamquam statum famosi ob consequentiam curriculi vitae in quodam campo obtinere possunt (praecipue in campis ad artes athleticas et oblectamentum spectantibus), famosi etiam fieri possunt propter animadversionem mediorum ob eorum vitam immoderatam vel divitias (ut socialites), eorum coniunctionem cum persona celeberrima (ut propinquus hominis famosi), vel etiam ob eorum facinora (ut scelestus pervulgatus). Notari possunt famosi per orbem terrarum (e.g., stellae populares histrionesque in pelliculis), intra certam civitatem (e.g., Australianus lusor rugbiensis magni momenti), vel intra certam regionem (e.g., ancora nuntiorum televisificorum singuli loci).